તો દેખીતી વાત છે કે તમારે તમારા પીસીમાં જ સારી ફોટોલાઇબ્રેરી તૈયાર કર્યા વિના છૂટકો નથી. તમારા તમામ ફોટોગ્રાફને કેલેન્ડર મુજબ ગોઠવવા કે ઇવેન્ટ મુજબ એ પહેલો, જબરો મૂંઝવણ ઊભી કરતો સવાલ છે. પરંતુ, તમારી આખી ફોટોલાઇબ્રેરીની વાત પડતી મૂકીએ અને કોઈ એકાદ પ્રસંગ કે ઓફિસના પ્રોજેક્ટ પૂરતા ફોટોગ્રાફ્સને કમ્પ્યુટરમાં યોગ્ય રીતે સાચવવા હોય તો વિન્ડોઝમાં જ આપણને કેટલીક સારી સુવિધાઓ મળે છે. અહીં એ સમજી લઈએ.